О bulk billing наплати и Medicare-у

Bulk billing носиоцима Medicare картице омогућује приступ бесплатној здравственој заштити, што им олакшава добијање потребне неге, када им је она потребна.

Аустралијска влада улаже у Medicare да би грађанима Аустралије осигурала бољи приступ приступачној здравственој заштити, ургентном збрињавању и помоћи у области менталног здравља.

# Шта је bulk billing?

Bulk billing значи да ви ништа не плаћате за услуге. Medicare директно плаћа вашег лекара и тако вам пружа приступ здравственој заштити без додатних трошкова.

# Како функционише bulk billing?

* 1. корак: посетите лекара опште праксе или другог здравственог радника. Ако ваш лекар прихвата bulk billing, треба да понесете са собом Medicare картицу.
* 2. корак: Уз вашу дозволу, ваш лекар опште праксе директно Medicare-у подноси захтевза наплату пружене услуге.
* 3. корак: Ви ништа не плаћате. Зато што Medicare директно плаћа вашег лекара, ви по обављеном прегледу не треба ништа да платите.

# На које услуге се обично примењује bulk billing?

* Прегледи лекара опште праксе (GP) и теле-здравствене услуге: Многи лекари опште праксе нуде bulk billing, нарочито за децу млађу од 16 година, пензионере или носиоце здравствене картице (Health Care Card).
* Услуге патолошке лабораторије и дијагностичке услуге: На неке тестове крви и рендгенске снимке се примењује bulk billing, зависно од пружаоца услуге.
* Тестирање вида/очију: Многи оптометристи нуде bulk billing за тестирање вида/очију.
* Стоматолошке услуге: Многи зубари нуде bulk billing за стоматолошке прегледе деце која имају право на те услуге преко Плана дечијих стоматолошких бенефиција (Child Dental Benefits Schedule - CDBS).

# Шта ако мој лекар не нуди bulk billing за услуге?

Ако ваш лекар не нуди bulk billing, ви и поред тога можете да поднесете захтев за Medicare бенефицију након што платите пуну цену услуге.

* Плаћање унапред: Значи да ви плаћате пуну цену услуге, а затим подносите захтев за повраћај новца од Medicare-а. За више информација о добијању Medicare бенефиција, посетите веб-сајт Services Australia (https://www.servicesaustralia.gov.au/).

# Како да нађете bulk billing пружаоце услуга у вашем крају?

* Послужите се онлајн алатима: Алат за претраживање под називом ‘Find a Health Service’ (пронађите здравствену службу) (https://www.healthdirect.gov.au/australian-health-services) може да вам буде од помоћи у проналажењу лекара опште праксе и специјалиста који нуде bulk billing.
* Распитајте се пре одласка: Пре него што одете на заказани термин, позовите клинику и питајте да ли нуди bulk billing и под којим условима, на пример да ли треба да имате здравствену картицу (Health Care Card).

# Више информација

Сада, преко нових bulk billing иницијатива више грађана Аустралије има приступ услугама лекара опште праксе. За више информација о томе како Medicare може да вам помогне, посетите medicare.gov.au/stronger (http://medicare.gov.au/stronger).